SodankyläKorkein hallinto-oikeus on hylännyt valituksen (siirryt toiseen palveluun) malminetsinnästä Sodankylän Viiankiaavalla. Suomen Luonnonsuojeluliiton Lapin-piiri valitti Tukesin AA Sakatti Mining Oy:lle myöntämästä luvasta ensin Pohjois-Suomen hallinto-oikeuteen, joka hylkäsi valituksen.

Valitus koski malminetsintälupaa Viiankiaavan soidensuojelu- ja Natura 2000 -alueilla sekä niiden ympäristössä. Luonnonsuojeluliiton mukaan Natura-arvioinneissa ja ympäristöviranomaisten arvioissa ei otettu riittävällä tavalla huomioon malminetsintälupien yhteisvaikutuksia.

– Hallinto-oikeus on perusteluissaan nostanut esille vain malminetsinnän määrällisiä vaikutuksia eikä ole tarkastellut laadullisia vaikutuksia eikä direktiivilajien ja luontotyyppien suojelun tasoa.

Valitusten vuoksi AA Sakatti Mining ei voinut tehdä tutkimuskairauksia Viiankiaavalla vuosina 2012-16. Yhtiö on kairannut alueella kuitenkin normaalisti viime ja tänä talvena.